2026 жылғы 08 қыркүйек №1837/1
Павлодар қаласы әкімдігінің 2022 жылғы 05 тамыздағы
«Мемлекет мұқтажы үшін жер телімдерін алып қоюға байланысты 

жер телімдерін және (немесе) өзге жылжымайтын мүлікті 

мәжбүрлеп иеліктен шығаруды бастау туралы» № 1325/3 қаулысына өзгерістер енгізу туралы
Қазақстан Республикасының 2020 жылғы 29 маусымдағы Әкімшілік рәсімдік-процестік кодексінің 85-бабына, Қазақстан Республикасының                  2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңына, Қазақстан Республикасының 2011 жылғы 1 наурыздағы «Мемлекеттік мүлік туралы» Заңына сәйкес Павлодар қаласының әкімдігі ҚАУЛЫ ЕТЕДІ:

1. Павлодар қаласы әкімдігінің 2022 жылғы 05 тамыздағы «Мемлекет мұқтажы үшін жер телімдерін алып қоюға байланысты жер телімдерін және (немесе) өзге жылжымайтын мүлікті мәжбүрлеп иеліктен шығаруды бастау туралы» № 1325/3 қаулысына келесі өзгерістер енгізілсін:
көрсетілген қала әкімдігі қаулысының қосымшасындағы 7, 9-тармақтар жойылсын және алынып тасталсын.
2. «Павлодар қаласы жер қатынастары бөлімі» мемлекеттік мекемесі осы қаулы қабылданған сәттен бастап 3 (үш) жұмыс күні ішінде осы қаулының ресми жариялануын қамтамасыз етсін және оның орындалуы бойынша өзге де қажетті шараларды қабылдасын. 
3. Осы қаулы Қазақстан Республикасының қолданыстағы  заңнамасына қайшы келмейді.  

4. Осы қаулының орындалуын бақылау қала әкімінің жетекшілік ететін орынбасарына жүктелсін.

Павлодар  қаласының  әкімі                                      Х. Хабылбеков
